Diari Oficial de la Generalitat Valenciana


Sumari del DOGV 9710, del 24-10-2023 (2023/10148)

Extracte de la Resolució de 20 d'octubre de 2023, de la Conselleria d'Educació, Universitats i Ocupació, per la qual es convoquen, per a l'exercici 2024, subvencions del Programa per a la promoció de la investigació científica, el desenvolupament tecnològic i la innovació a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9710

Data del DOGV
:   24-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10965


Data del document
:   20-10-2023

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Extracte

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

Extracte de la Resolució de 20 d'octubre de 2023, de la Conselleria d'Educació, Universitats i Ocupació, per la qual es convoquen, per a l'exercici 2024, subvencions del Programa per a la promoció de la investigació científica, el desenvolupament tecnològic i la innovació a la Comunitat Valenciana. [2023/10567]  
BDNS (identif.): 722651.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/722651)  
De conformitat amb el que preveuen els articles 17.3 b, 20.8.a i 23 de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacionals de subvencions (http://www.pap.minhap.gob.es/bdnstrans).  
  
Primer. Convocatòria  
Es convoquen, en règim de concurrència competitiva, subvencions per a 2023, destinades al programa per a la promoció de la investigació científica, el desenvolupament tecnològic i la innovació a la Comunitat Valenciana, regulades en l'Ordre 19/2020, d'1 d'octubre, de la Conselleria d'Innovació, Universitats, Ciència i Societat Digital, per la qual s'aproven les bases reguladores per a la concessió de subvencions del Programa per a la Promoció de la Investigació científica, el desenvolupament tecnològic i la Innovació a la Comunitat Valenciana (DOGV 8919, 5 d'octubre de 2020).  
  
Segon. Persones beneficiàries  
Podran ser persones beneficiàries d'aquestes subvencions les previstes a l'article 5 de les bases reguladores, sempre que complisquen amb els requisits fixats en aquestes i amb el que addicionalment es dispose en els annexos de la convocatòria.  
  
Tercer. Sol·licituds i documentació  
1. Els models d'impresos normalitzats (sol·licituds i la resta de documentació) estaran disponibles a la seu electrònica de la Generalitat: (https://sede.gva.es)  
2. La presentació de sol·licituds i de la documentació exigida per a cada convocatòria es realitzarà de conformitat amb el que estableix l'article 14 de les bases reguladores, així com amb el que es disposa a l'apartat 4 de la present resolució.  
  
Quart. Termini de presentació de les sol·licituds  
El termini per a la presentació de sol·licituds serà del 2 fins al 20 de novembre de 2023 per a les següents ajudes  
- Subvencions per a estades de contractats predoctorals en centres d'investigació fora de la Comunitat Valenciana: annex II (CIBEPF)  
  
- Subvencions del programa Santiago Grisolía: annex III (CIGRIS)  
- Subvencions per a la contractació de personal investigador en fase postdoctoral: annex IV (CIAPOS)  
- Subvencions per a donar suport a la contractació de personal investigador doctor de les ajudes Ramón y Cajal: annex V (CIACOND).  
- Subvencions per a la contractació de personal de suport vinculat a un projecte de transferència tecnològica: anexo VI (CIAPOTI).  
- Subvencions per a estades de personal investigador doctor en centres d'investigació radicats fora de la Comunitat Valenciana: annex VIII (CIBEST)  
- Subvencions a grups d'investigació emergents: annex IX (CIGE)  
  
- Subvencions del programa Prometeu per a grups d'investigació d'excel·lència: annex XI (CIPROM).  
  
- Subvencions per a la realització d'estades de personal investigador doctor en empreses de la Comunitat Valenciana: annex VII (CIAEST).  
  
- Subvencions per a grups d'investigació consolidats: annex X (CIAICO).  
- Subvencions per a la captació de projectes europeus o altres programes de caràcter internacional: annex XII (CIAPE).  
- Subvencions per a l'organització i difusió de congressos, jornades i reunions científiques, tecnològiques, humanístiques o artístiques de caràcter internacional: annex XIII (CIAORG)  
- Subvencions per a la promoció i dinamització dels parcs científics: annex XIV (CIPPC)  
i del 8 fins al 18 de desembre de 2023 per a aquesta:  
- Subvencions per a la contractació de personal investigador predoctoral: annex I (CIACIF)  
  
Cinqué. Finançament i import de la convocatòria  
Les subvencions que convoca la present resolució per a l'exercici 2024 es finançaran amb càrrec a la línia S4015000 del programa pressupostari 542.50, Investigació, desenvolupament tecnològic i innovació, del pressupost de despeses de la Generalitat, amb un import estimat de 72.579.847,00 euros, condicionat a l'existència de crèdit adequat i suficient per a això en els pressupostos de la Generalitat per a l'any 2024. L'import global màxim per a l'exercici 2024 es farà públic per una resolució de la Conselleria d'Innovació, Universitats, Ciència i Societat Digital.  
  
València, 20 d'octubre de 2023.- El conseller d'Educació, Universitats i Ocupació: José Antonio Rovira Jover.